钦定古今图书集成/理学汇编/文学典/第174卷 > 《周礼》 > 《春官》
## 钦定古今图书集成/理学汇编/文学典/第174卷 > 《周礼》 > 《春官》

大祝“掌六祝之辞以事鬼神，示祈福祥，求永贞。”

〈订义〉郑锷曰：“宗伯以吉礼事天神、地示、人鬼，大祝又以事鬼神示为职，盖宗伯所掌者礼也。大祝以荐信为事，用辞而已，故掌六祝之辞。所祝虽六，其要不过祈福祥、求永贞。”　又曰：“六祝之求，非为己之私，要使天下均受多福、均保正命。汉文帝知祠官祝釐专为朕躬而不为民，故诏罢之，岂先王为己计哉？”　贾氏曰：“此六辞皆祈祷之辞，说以告神，其事有六。祈福祥，即吉祝是也；求永贞，即年祝是也。特取二事为总目，欲见馀四者，亦有福、祥、永贞之事。”　项氏曰：“六祝所以求福，六祈所以禳祸。”　李嘉会曰：“大祝掌六祝、六祈、六号、九祭、九拜，事至不一，而以作六祝之辞为先者，大祝陈辞于鬼神，当以诚信先之，此事鬼神之本。”　项氏曰：“祈则有所请，天所祐为福，福所兆为祥。”　郑康成曰：“永，长也；贞，正也。求多福，历年得正命。”

一曰《顺祝》，二曰《年祝》，三曰《吉祝》，四曰《化祝》，五曰“《瑞祝》，
六曰《䇲祝》。”

刘执中曰：“先儒咸以小祝、小祭祀、候禳之事以解六辞，非也。大祝所以祝大事，郊祀天地、社稷、宗庙、大享则用之。一曰顺祝，谓祈三才协顺，四海和同。二曰年祝，谓所祈五气时，若常大有年。三曰吉祝，谓祈敛时五福，敷锡庶民。四曰化祝，谓祈休征，化被六极，以为丰气。五曰瑞祝，谓祈顺气成象，天降甘露，地出醴泉。六曰䇲祝”，谓祈鬼神龟筮，不违于人，大同而卦吉。六者皆王者内蕴诚明之德，达于天民，而天地合德，故祝因郊祀各有其辞，以祈报应　。郑锷曰：“六祝，曰顺，曰年，曰吉，曰化，曰瑞，曰䇲。见于小祝，则有祈福祥、顺丰年、逆时雨、宁风旱、弥灾兵、远罪疾之目，宜用以参相发明可也。顺祝，祈丰年也。顺成之方”，蜡祭乃通，年无必丰之理，祝其顺成，《载芟》之诗之类。年祝求永贞也，欲民跻仁寿之域，有天年之永，如父不哭子，兄不忧弟之类。吉祝，祈福祥也，身其康强，子孙其逢吉，有五福之备，无六极之凶，是谓吉化。祝，弭灾兵也，灾兵之起，欲使之销。载戢干戈，载弓矢，变祸乱为和平，移哭泣为欢笑，是之谓化瑞。祝逆时雨，宁风旱也。欲时无风旱，而时雨应期，所以为祥瑞，贻我来牟，嘉禾合颖，固丰年之瑞矣。必须风雨顺，旱灾消，然后有之，故《小祝》指时雨风旱以为言，是乃瑞祝之证。䇲祝远罪疾也。武王之疾，周公请以身代史，乃祝册，盖为䇲书，以述其谢过之情，冀天地鬼神不加罪于其身。䇲祝之为远，罪疾可知。　黄氏曰：“如随季梁言曰：‘今民馁，而君逞欲，祝史矫举以祭，是不称其寔也’。以是䇲祝，恐祝史不能正辞，而奉牲、奉盛、奉酒醴之际，或有愧于其神而祝之也。”

掌六祈以同鬼神，示，六曰“说。”

刘执中曰：“说谓以论说祈求，若汤之旱，告于雩曰：‘政不节欤？使民疾欤、宫室崇欤、妇谒盛欤，苞苴行欤，谗夫昌欤’” ，六者自责以说天　。郑康成曰：“董仲”

舒救日食，祝曰：“炤炤大明，瀸灭无光，奈何？以阴侵阳，以卑侵尊，是之谓说　。” 王昭禹曰：“以辞责之之谓说，若庶氏以攻说禬之之属。”

作六辞以通上下、亲疏、远近。一曰“祠”，五曰“祷。”

刘执中曰：“祠谓祠享先王于庙。” 祝受尸，嘏于主人曰：“皇尸命王祝承致多福无疆，于汝孝孙，来汝孝孙，使汝受禄于天，宜稼于田，眉寿万年，勿替引之。” 主人奠酢爵，再拜稽首受，持黍稷怀之，实于左袂。

郑司农曰：“祷，谓祷于天地、社稷、宗庙，主为其辞。”

也。《春秋传》铁之战，卫太子祷曰：“曾孙蒯聩敢昭告皇祖文王、烈祖康叔、文祖襄公。郑胜乱从，晋午在难，不能治乱，使鞅讨之。蒯聩不敢自佚，备持矛焉。敢告：无绝筋，无破骨，无面夷，无作三祖羞，大命不敢请，佩玉不敢爱。” 若此之属，

《诅祝》“掌盟、诅、类、造、攻、说、禬、禜”之祝号。

郑康成曰：“诅，谓祝之使沮败也。八者之辞，皆所以告神明　。” 贾氏曰：“按《秋官》自有司盟之官，此兼言之者，司盟直掌盟载之法，不掌祝号与载辞　。” 易氏曰：“歃血以诏明神，谓之盟；渝盟则诏明神以殛之，谓之诅。” 春秋诸侯皆以一时之事，言不相信，故盟以结之耳。然亦有诅焉，如“郑伯使出豭犬鸡，以诅射颍考叔者，非诅” 乎？郑，以大事用盟，小事用诅，非也。盟也、诅也、类也、造也、攻也、说也、禬也、禜也，凡此八事，皆掌告神之祝号，其六则《大祝》之六祈也，祝号乃掌于此。盖盟诅之时，用此六祈，则掌之也。

贾氏曰：“类造” 以下，即《大祝》六祈，大祝不掌祝号。

故此诅祝与盟，同为祝号　。王氏曰：“于人也，盟诅以要之；于鬼神也，类造、攻、说、禬禜以求之，民之所不能免也，先王与同患焉。因为典礼，置官以掌之，弭乱救灾，于是乎在矣。”

作《盟诅》之《载辞》，以叙国之信用，以质邦国之剂信。

郑康成曰：“载辞，为辞而载之于策，坎用牲，加书于其上　。” 贾氏曰：“人多无信，故为要誓之辞，对神要之，使用信，故云以叙国之信用　。” 黄氏曰：“祝号非辞，盟诅有辞，载其所以盟之故，而要结于鬼神。” 王昭禹曰：“国之信用，谓王国为载辞，以使人信而用之，有先后之序焉　。” 郑锷曰：“司盟掌盟载之法，诅祝则掌为之辞，其辞则” 叙述王国之所信用者，非后王所伪为也。诸侯祖先受先王誓告之辞，书于质剂，传以为信，固可以为验也。使为诸侯者，归而求之故府，知夫故事，则无敢不率者　。李嘉会曰：“盟诅，帝尧之所去，惟苗民罔中于信则用之。” 今诅祝作为载辞，所以辅其信于悠久，而安人心于无所反复。特不可屡盟，而为长乱之道，必继以质邦国之剂信者，观《春秋》之郑，屡争盟于上国，虑大国一时言或偏徇而难从，必盟载作于王朝，则邦国之要约，乃可质以为信。